**ΑΠΛΗ ΠΕΡΙΠΟΙΗΣΗ ΠΡΟΣΩΠΟΥ**

Η περιποίηση προσώπου, με τη χρήση καλλυντικών προϊόντων, είναι σχετικά απλή και βασίζεται στις άρτιες γνώσεις της Αισθητικού, στην υγιεινή του Ινστιτούτου όσον αφορά στον χώρο αλλά και στα προϊόντα που θα χρησιμοποιηθούν και, τέλος, στην κατάλληλη επιλογή αυτών των προϊόντων, ανάλογα με τον τύπο του δέρματος.

Η διαδικασία ξεκινά με την προετοιμασία του αισθητικού, του χώρου περιποίησης και του πελάτη και εξελίσσεται ως εξής:

● Εφαρμογή απλού καθαρισμού προσώπου(Γαλάκτωμα ή σαπούνι, λοσιόν τονωτική ή στυπτική)

● Ανάλυση του δέρματος του πελάτη με μεγεθυντική λάμπα-Καθορισμός τύπου δέρματος

● Εφαρμογή πήλινγκ για να αφαιρεθούν τα νεκρά κερατινοκύτταρα. (τριβής, γομώδες, χημικό, ενζυμικό)

●Τοποθέτηση ορού ή αμπούλας με δράση ανάλογη των αναγκών του δέρματος.

● Εφαρμογή μάλαξης με σκοπό την καλύτερη διείσδυση των συστατικών της κρέμας λόγω της αύξησης της αιμάτωσης έτσι ώστε να αυξηθεί η διαδερμική απορρόφηση των διάφορων συστατικών και ο βαθμός ενυδάτωσης από την κεράτινη στιβάδα.

● Χρήση μάσκας (αργιλώδους, υδροκολλοειδούς, γαλακτωματοποιημένης, peel-off, εκμαγείο)

● Τοποθέτηση μιας κρέμας τελειώματος στο πρόσωπο για μεγαλύτερη προστασία του δέρματος του πελάτη, η οποία μπορεί να περιέχει και αντηλιακό φίλτρο.